钦定古今图书集成/理学汇编/学行典/第234卷 > 孙嵩
## 钦定古今图书集成/理学汇编/学行典/第234卷 > 孙嵩

按《青州府志》：“孙嵩，字宾硕，桓帝时安丘人。家素贫。时
常侍左悺唐衡等权侔人主。衡弟玹为京兆虎牙都
尉，不修敬于京兆尹，郡功曹赵息呵抑之。衡甚恚，欲
灭诸赵。时息从父岐为皮氏长，闻有家祸，因从官舍
逃走之河闲，变姓氏，诣北海，常于市中贩胡饼。宾硕
时年二十馀，游市见岐，察非常人，乃停车呼与俱载。”
秘问岐，岐具告，遂以俱归。椎牛锺酒，快相娱乐，因载
著别田舍，藏置复壁中。数岁后，唐衡及弟皆死，岐乃
得出，还本郡，仕至郡守、刺史、太仆。而宾硕亦从此显
名于东国，仕至豫州刺史。